ລາຍ​ງານ ສ​ປ​ຊ ກ່າວ​ວ່າ ມະ​ນຸດ​ໄດ້​ສ້າງ ຜົນ​ກະ​ທົບ​ໃນ​ແງ່​ລົບ ຢ່າງ​ໜ້າ​ເປັນ​ຫ່ວງ ຕໍ່​ຊີ​ວະ​ນາໆ​ພັນ
ການ​ເຫັນ​ພ້ອມ​ກັນ​ ໃນ​ບັນ​ດາ 150 ປະ​ເທດ ​ທີ່​ຮັບ​ຮອງ​ເອົາ​ລາຍ​ງານ​ດັ່ງ​ກ່າວ​ ລວມ​ມີ ສະຫະລັດ. ເຫັນໄດ້ຢ່າງຈະແຈ້ງວ່າ ບາງຢ່າງຕ້ອງໄດ້ມີການປ່ຽນແປງໃໝ່.
ລາຍງານ ກ່ຽວກັບ ຊີວະນາໆພັນທີ່ລໍຖ້າມາດົນນານ ແມ່ນໄດ້ເປີດເຜີຍອອກມາແລ້ວ ແລະ ດັ່ງກັບທີ່ພວກເຮົາໄດ້ລາຍງານ ໃນອາທິດແລ້ວນັ້ນ, ການສຶກສາຮອບດ້ານຂອງ ລາຍງານດັ່ງກ່າວ ໄດ້ສະແດງໃຫ້ເຫັນວ່າ ກິດຈະກຳຂອງມະນຸດໄດ້ເປັນໄພຂົ່ມຂູ່ ຕໍ່ ການສູນພັນຂະໜາດໃຫຍ່ ຂອງພືດ, ແມງໄມ້ ແລະ ສັດຕ່າງໆເຖິງນຶ່ງລ້ານສາຍພັນ ໃນໂລກແນວໃດ ແຕ່ຈັ່ງໃດກໍຕາມ, ລາຍງານທີ່ວ່ານັ້ນຍັງໄດ້ສະເໜີວ່າ ພວກເຮົາສາ ມາດແກ້ໄຂບັນຫານັ້ນໄດ້ ນັກຂ່າວວີໂອເອ ເຄວິນ ອີນິກສ໌ ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ມະນຸດໄດ້ສ້າງຄວາມເສຍຫາຍຕໍ່ໂລກຫຼາຍຊ່ຳໃດ? ນັ້ນແມ່ນຄຳຖາມທີ່ສຳຄັນໃນລາຍງານສະບັບນຶ່ງທີ່ຂຽນໂດຍອົງການນະໂຍບາຍ ວິທະ ຍາສາດລະຫວ່າງລັດຖະບານ ເພື່ອການບໍລິການ ກ່ຽວກັບ ຊີວະນາໆພັນ ແລະ ລະບົບ ນິເວດ ຫຼື IPBES ຫົວຂໍ້ທັງຫຼາຍແມ່ນຕາຍຕົວ ສັດ ແລະ ພືດທຸກຊະນິດໃນທຳມະຊາດ ແມ່ນກຳລັງຫຼຸດລົງໃນອັດຕາທີ່ບໍ່ເຄີຍມີມາ ກ່ອນໃນປະຫວັດສາດມະນຸດ ແລະຫຼາຍກວ່າ 1 ລ້ານສາຍພັນ ແມ່ນໄດ້ປະສົບກັບໄພຂົ່ມຂູ່ທີ່ຈະສູນພັນໂດຍກົງ, ຈາກພີ່ນ້ອງທີ່ໃກ້ຊິດຂອງພວກເຮົາ ຫາປະຊາກອນທີ່ໃຫຍ່ທີ່ສຸດຂອງມະຫາສະໝຸດ, ທ້ອງຟ້າ ແລະ ພື້ນດິນ ທ່ານ ໂຣເບີດ ວັອດສັນ ປະທານອົງການ IPBES ໄດ້ກ່າວວ່າ “ພວກເຮົາໄດ້ສູນເສຍ ປ່າທຳມະຊາດ ຂອງພວກເຮົາຢ່າງຫຼວງຫຼາຍ, ພື້ນທີ່ນ້ຳຊຸ່ມທຳມະຊາດ ສ່ວນໃຫຍ່ ຂອງພວກເຮົາ ແລະ ຊີວະນາໆພັນ ຕ້ອງໄດ້ຮັບການພິຈາລະນາວ່າ ເປັນບັນຫາສຳ ຄັນທີ່ເທົ່າທຽມກັນກັບສະພາບອາກາດປ່ຽນແປງ ມັນບໍ່ແມ່ນພຽງແຕ່ບັນຫາສິ່ງແວດ ລ້ອມເທົ່ານັ້ນ, ມັນແມ່ນບັນຫາດ້ານເສດຖະກິດ, ບັນຫາການພັດທະນາ, ບັນຫາດ້ານ ຄວາມໝັ້ງຄົງ, ສັງຄົມ, ສິນທຳ ແລະບັນຫາຈັນຍາບັນ ເວລາສຳລັບການດຳເນີນ ການນັ້ນ ເຫັນໄດ້ຊັດວ່າຕ້ອງແມ່ນດຽວນີ້ ” ລາຍງານດັ່ງກ່າວໄດ້ສະຫຼຸບວ່າ ພືດພັນທີ່ອາໄສຢູ່ເທິງດິນ ໄດ້ຫຼຸດລົງຢ່າງໜ້ອຍ 20 ເປີເຊັນ, ສ່ວນໃຫຍ່ນັບຕັ້ງແຕ່ປີ 1900 ເປັນຕົ້ນມາ ພວກສັດເຄິ່ງບົກເຄິ່ງນ້ຳໄດ້ຫຼຸດ ລົງຫຼາຍກວ່າ 40 ເປີເຊັນໃນລະຫວ່າງໄລຍະເວລນັ້ນ, ແລະ ສັດນ້ຳທີ່ລ້ຽງລູກດ້ວຍ ນ້ຳນົມຫຼາຍກວ່ານຶ່ງສ່ວນສາມແມ່ນໄດ້ປະສົບໄພຂົ່ມຂູ່ ແລະ ກິດຈະກຳຕ່າງໆຂອງມະນຸດ, ຈາກການເຮັດໄຮ່ເຮັດນາ ແລະ ຕັດໄມ້ ແມ່ນເຫດ ຜົນຕົ້ນຕໍທີ່ເຮັດໃຫ້ມັນເກີດຂຶ້ນ ການເຫັນພ້ອມກັນໃນບັນດາ 150 ປະເທດ ທີ່ຮັບຮອງເອົາລາຍງານດັ່ງກ່າວລວມມີ ສະຫະລັດ ເຫັນໄດ້ຢ່າງຈະແຈ້ງວ່າ ບາງຢ່າງຕ້ອງໄດ້ມີການປ່ຽນແປງໃໝ່ ທ່ານ ບອບ ວັອດສັນ ກ່າວວ່າ “ທຸລະກິດ ແມ່ນໄພພິບັດຕາມເຄີຍ ພວກເຮົາຈະສືບ ຕໍ່ປ່ຽນສະພາບດິນຟ້າອາກາດ ພວກເຮົາຈະສືບຕໍ່ສູນເສຍຊີວະນາໆພັນ ແຕ່ພວກ ເຮົາຈະສາມາດມີອະນາຄົດທີ່ຍືນຍົງຫຼາຍຂຶ້ນ ຖ້າພວກເຮົາເລືອກນະໂຍບາຍທີ່ ຖືກຕ້ອງ ແລະ ເທັກໂນໂລຈີທີ່ຖືກຕ້ອງ ຖ້າພວກເຮົາປ່ຽນການປະພຶດຂອງພວກເຮົາ ພວກເຮົາຈະມີອະນາຄົດທີ່ຍືນຍົງຫຼາຍຂຶ້ນກວ່າເກົ່າ ສຳລັບລູກ ແລະ ຫຼານຂອງພວກ ເຮົາ ” ຂໍ້ແກ້ໄຂບັນຫາທີ່ບັນດານັກຂຽນໄດ້ເວົ້າ ແມ່ນເລີ່ມຄິດ ກ່ຽວກັບ ທຳມະຊາດທຸກຮູບ ແບບ, ຈາກໂຕ ຈີຣາຟ ແລະ ຊ້າງ ເຖິງໂຕ ຈິໂກະຈິປອມ ແລະນົກ ໂດຍຖືວ່າມັນມີ ຄຸນຄ່າ ເຂົາເຈົ້າເວົ້າວ່າ ການເພີ່ມຄຸນຄ່າເຂົ້າໃນຄວາມພະຍາຍາມຂອງພວກເຮົາເອງ ເພື່ອ ເກັບກວາດຄວາມເປື້ອນເປິທີ່ພວກເຮົາໄດ້ເຮັດນັ້ນແມ່ນສາມາດແກ້ໄຂໄດ້ ທ່ານ ໂຣເບີດ ວັອດສອນ ກ່າວວ່າ “ພວກເຮົາຕ້ອງມີແຮງຈູງໃຈສຳລັບເທັກໂນໂລຈີ ສະອາດ, ການປະຕິບັດທີ່ສະອາດ ພວກເຮົາຕ້ອງຮູ້ບໍ່ພຽງແຕ່ຍອດຜະລິດຕະພັນ ລວມ, ໂດຍຖືວ່າເປັນສິ່ງວັດແທກການເຕີບໂຕ, ການເຕີບໂຕດ້ານເສດຖະກິດເທົ່າ ນັ້ນ, ພວກເຮົາຕ້ອງຮູ້ວ່າ ທຳມະຊາດແມ່ນສິ່ງທີ່ສຳຄັນຂອງທຶນທຳມະຊາດ, ພ້ອມ ກັບທຶນມະນຸດ, ຄວາມອຸດົມຮັ່ງມີ ແລະ ທຶນທາງສັງຄົມ ” ລາຍງານດັ່ງກ່າວໄດ້ສະຫຼຸບວ່າ ມັນຍັງມີຄວາມເປັນໄປໄດ້ທີ່ຈະປ້ອງກັນຜົນຮ້າຍແຮງ ທີ່ສຸດຕາມທີ່ຄາດເອົາໄວ້ໄດ້ ຖ້າມະນຸດເລີ່ມເຄື່ອນໄຫວຢ່າງຫ້າວຫັນໄປສູ່ຄວາມຍືນ ຍົງ The headlines are stark